Иван Бунин
Разсъмване

Превод от руски: Кирил Кадийски, 2003

chitanka.info

В пустинята подобно птиче ято

белее фортът. Пясъци. Страна

на голи дюни. В изгревното злато

как рязко лилавее… Ранина.

Но рейдът чака слънцето. Разля то

зари… „Мароко“ бълва дим. Вълна

в метални сажди, в бликове, в петна

се полюлява плавно и разлато…

Ей първи лъч. Десетките стъкла

по борда пламват. Пара. Шум. Свистене.

И пак сирените дерат гърла.

Лодкарят бялва зъби, взел гребла:

звънчето в порта как зове, как стене

сред грубото, тържествено мучене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.